Ševronas

**Ševronas** () – V ar Λ pavidalo ženklas heraldikoje, kariniuose (ir sukarintų organizacijų) skiriamuosiuose ženkluose, architektūroje.

## Senovės istorija
Ševronai aptinkami ankstyvajame mene, pvz., keraminių indų ornamentuose ir uolų piešiniuose. 1800 metais pr. m. e. ševronų tipo ornamentus naudojo Kretos Knoso rūmų keramikoje.

Spartos valstybė, kitaip *Lakedemonija* (), naudojo didžiąją raidę lambda (Λ) ant savo skydų kaip skiriamąjį ženklą.

## Ševronai heraldikoje

Ševronas yra viena iš heroldinių figūrų heraldikoje, paprasta geometrinė figūra, naudojama herbuose. Ševronai paprastai būna dvejopi – smaigaliu į viršų (lietuviškai vadinami ***gegne***) ir smaigaliu žemyn.

Ševronai gali būti modifikuotos išvaizdos, pvz., su figūriniais kraštais ar sumažinti. Sumažintas ševronas vadinasi *ševronelis* ().

Ševronai imti naudoti jau ankstyvojoje heraldikoje, ypač Normandijoje. Skandinavijoje ševronus vadino *spar*, vienas ankstyvųjų skandinaviškų ševronų buvo didiko *Arvid Gustavsson Sparre* herbe.


File:Pièce héraldique chevron double.svg|Dviguba auksinė gegnė, kitaip - dvigubas auksinis ševronas
File:Pièce héraldique chevron triple.svg|Triguba auksinė gegnė, kitaip - trigubas auksinis ševronas
File:Chevron engrailed.svg|Raudona dygliuota gegnė (ševronas)
File:Chef-chevron.png|Raudona gegnė (ševronas) sidabriniame lauke su užklota raudona skydo galva
Image:Trans wappen.svg|Raudoname lauke auksinė gegnė (ševronas). Transo kaimo (Šveicarija) herbas
File:CHE Bioley-Magnoux COA.svg|Banguota gegnė (ševronas) - *Bioley-Magnoux* municipaliteto (Šveicarija) herbas.
Image:Official flag of the North American Vexillological Association.svg|Apverstas ševronas - Šiaurės Amerikos Veksilologijos Asociacijos (*North American Vexillological Association*) vėliava
Image:CHE Bolligen COA.svg|„Ševronas ir apverstas ševronas, perpinti“ - *Bolligen* municipaliteto (Šveicarija) herbas


## Ševronai personalo skiriamuosiuose ženkluose

Vieni pirmųjų ševronus ėmė nešioti laivyno karininkai burinių laivynų laikais. Tuometiniai ševronai buvo trikampiai antsiuvai smaigaliu į viršų, nešioti ant rankovių. Ševronai mūšio metu turėjo leisti atpažinti savo vadus. Vėliau keitėsi tiek ševronų išvaizda, tiek reikšmė. Pradžioje ševronai rodydavo karininkų vyresnumą, vėliau ševronų skaičius ėmė rodyti patirtų sužeidimų skaičių, ištarnautą laiką ir pan.

Ševronai dažnai būna prisiūtos galiono atkarpos. Jie paprastai siuvami prie rankovių, taip pat – antpečių. Ševronai būdingi kareivių, seržantų, kursantų, puskarininkių uniformoms. Jie parodo karinį laipsnį ar ištarnautą laiką.

Rusijoje ševronais dažnai vadina bet kokius antsiuvus ant rankovių. Raudonoje Armijoje nuo 1935 m. gruodžio 3 d. iki 1943 m. V pavidalo ševronas rodė karinius laipsnius.


File:Chevrons (PSF).jpg|Rankovės ševronai
Image:Army-USA-OR-02.svg|Viengubas ševronas - JAV armijos eilinio (E-2 statusas) ženklas.
Image:Army-USA-OR-04a.svg|Dvigubas ševronas - JAV armijos kapralo (E-4 statusas) ženklas.
Vaizdas:Bundesarchiv Bild 101III-Adendorf-044-09, Max Seela.jpg|SS štandartenfiureris *Max Seela* su senojo kovotojo ševronu. 


## Ševronai dalinių skiriamuosiuose ženkluose
Ševronus kaip dalinių skiriamuosius ženklus, padedančius atskirti skirtingų dalinių personalą ir techniką, naudoja įvairių šalių ginkluotosios pajėgos.

vaizdas:Бронепоезд Иоанн Калита.jpg|Baltagvardiečių (Rusijos pilietinis karas) sunkusis šarvuotasis traukinys „Joanas Kalita“. Matyti, kad vagonai pažymėti ševronu.
File:6th Infanterie Division logo.svg|Vokietijos 6-osios pėstininkų divizijos (2PK) emblema
vaizdas:M88 pulling M1 engine.jpg|Kairėje pusėje stovinti remonto evakuacinė mašina (JAV armija) pažymėta ševronu. 
File:1st Sustainment Brigade.svg|1-osios palaikymo brigados (JAV armija, nuo 2007 m.) rankovės antsiuvas


## Vėliavos su ševronais

Ševronu vadinamas ir trikampio formos elementas vėliavoje – trikampio kraštinė ties vėliavos koto kraštu, o viršūnė atsukta į laisvąjį vėliavos kraštą.

### Valstybių vėliavos su ševronais

File:Flag of the Czech Republic.svg|Čekijos vėliava
Vaizdas:Flag of Jordan.svg|Jordanijos vėliava
File:Flag of the Comoros.svg|Komorų vėliava
File:Flag of Cuba.svg|Kubos vėliava
File:Flag of Mozambique.svg|Mozambiko vėliava
File:Flag of Palestine.svg|Palestinos vėliava
File:Flag of South Africa.svg|Pietų Afrikos Respublikos vėliava
File:Flag of Equatorial Guinea.svg|Pusiaujo Gvinėjos vėliava
File:Flag of East Timor.svg|Rytų Timoro vėliava
File:Flag of São Tomé and Príncipe.svg|San Tomė ir Prinsipės vėliava
File:Flag of Sudan.svg|Sudano vėliava
File:Flag of Zimbabwe.svg|Zimbabvės vėliava


### Administracinių vienetų vėliavos su ševronais


File:Flag of Khabarovsk Krai.svg|Chabarovsko krašto vėliava (Rusija)
File:POL powiat częstochowski flag.svg|Čenstochovos pavieto vėliava (Lenkija)
Vaizdas:Flag of Chukotka.svg|Čiukotkos vėliava (Rusija)
File:Bandera Provincia Imbabura.svg|Ibamburos provincijos vėliava (Ekvadoras)
File:Flag of Ohio.svg|Ohajo valstijos vėliava (JAV)
File:Flag of Tyumen Oblast.svg|Tiumenės srities vėliava (Rusija)
Vaizdas:Flag of Tuva.svg|Tuvos vėliava
Vaizdas:Flag of Zabaykalsky Krai.svg|Užbaikalės krašto vėliava (Rusija)


## Nuorodos